Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: biztosáról szóló 1993. évi LIX. törvény 21. § (1) bekezdése
Paragraph Index: 746

biztosáról szóló 1993. évi LIX. törvény 21. § (1) bekezdése alapján k e z d e m é n y e z e m, hogy — Tiszavasvári Város Önkormányzatának képviselő-testülete tűzze napirendjére a kérdést, és az érintettek bevonásával vizsgálja meg a fent vázolt visszásság orvoslásának lehetőségeit; 1999/18/II. szám — fenntartói jogkörében eljárva fokozottan kísérje figyelemmel a Pethe Ferenc Általános Iskolában folyó munkát; — dolgozzon ki programot a Széles úti telep közegészségügyi helyzetének javítását szolgáló intézkedésekről; — az általa is tervezett intézkedéscsomag részeként tegye hatékonyabbá a családsegítő központ munkáját; k e z d e m é n y e z e m, hogy a Pethe Ferenc Általános Iskola nevelőtestülete alakítson ki szorosabb együttműködést a szülőkkel és a gyámhatósággal. Azzal a k e z d e m é n y e z é s s e l fordulok az Állami és Népegészségügyi Tisztiorvosi Szolgálat Nyíregyháza Városi Intézetének tisztifőorvosához és munkatársaihoz, hogy dolgozzanak ki javaslatokat a Tiszavasvári város Széles úti telepén élők egészségügyi helyzetének javítására, a tanulók fertőzöttségének kiküszöbölésére. Miután a probléma egyes elemei — így különösen annak költségvetési vonatkozásai túlmennek a helyi kereteken, k e z d e m é n y e z e m, hogy a népjóléti miniszter vizsgálja meg, milyen központi intézkedések szükségesek a tiszavasvári és más hasonló helyzetű önkormányzatok szociális és egészségügyi problémáinak megoldásához. Egyúttal a j á n l á s s a l fordulok a népjóléti miniszterhez, hogy az Állami Népegészségügyi és Tisztiorvosi Szolgálatról szóló törvény biztosította jogkörénél fogva indítson vizsgálatot annak kiderítése érdekében, hogy az Állami Népegészségügyi és Tisztiorvosi Szolgálat Nyíregyháza Városi Intézete megfelelően gyakorolta-e hatósági jogkörét a Tiszavasváriban kialakult járványveszély megszüntetése érdekében. Végül a j á n l á s s a l fordulok a művelődési és közoktatási miniszterhez, hogy gyorsítsa fel olyan programok kidolgozását, amelyek a hátrányos helyzet felszámolását szolgáló általános programokon kívül a speciálisan hátrányos helyzetű cigány tanulók felzárkóztatását célozza a közoktatási törvény és a Nektv. hivatkozott rendelkezéseivel összhangban. Budapest, 1997. szeptember 25. Dr. Kaltenbach Jenő s. k.

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes